Orkuveita Reykjavíkur kaupir vatnsveitur í Borgarfirði Orkuveita Reykjavíkur og Borgarfjarðarsveit hafa komist að samkomulagi um kaup OR á á fjórum vatnsveitum í héraðinu . Um er að ræða vatnsveiturnar á Hvanneyri , í Bæjarsveit , á Kleppjárnsreykjum og í Reykholti . Í stað greiðslu fyrir veiturnar skuldbindur Orkuveitan sig til framkvæmda við nýja aðveitu fyrir vatnsveiturnar á Kleppjárnsreykjum og í Reykholti en áætlað er að sú framkvæmd muni kosta um 150 milljónir . Orkuveitan mun yfirtaka rekstur og eigur vatnsveitnanna frá og með 1. september næstkomandi en skrifað var undir samning þessa efnis í morgun við athöfn í Snorrastofu . Við það tækifæri afhenti forstjóri Orkuveitu Reykjavíkur Snorrastofu styrk til uppbyggingar Minjagarðs . Í tilkynningu frá Orkuveitunni segir , að með aðkomu fyrirtækisins að rekstri vatnsveitna Borgarfjarðarsveitar skapist tækifæri til að kanna heildar - og framtíðarsýn vatnsveitumála Borgfirðinga með tilliti til samnýtingar vatnsbóla og vatnslagna í vaxandi byggð Borgarfjarðar .